[{"text_idx": "#000001", "text": "Rhun ap Iorwerth AS yn plannu coeden fel rhan o ymgyrch #TyfuGydanGilydd NFU"}, {"text_idx": "#000002", "text": "Mae adroddiad newydd yn manylu ar strategaeth ar gyfer ehangu coetir yn gynaliadwy yng Nghymru wedi cael ei lansio gan NFU Cymru."}, {"text_idx": "#000003", "text": "Yn erbyn targedau uchelgeisiol i gynyddu gorchudd coed yng Nghymru er mwyn helpu i liniaru ac addasu i\u2019r heriau a gyflwynir gan newid hinsawdd, mae\u2019r fenter #TyfuGydanGilydd yn hyrwyddo i blannu coed yng Nghymru yn y dyfodol sy\u2019n caniata\u0301u mwy o goed wedi\u2019u hintegreiddio i systemau ffermio \u2013 yn hytrach nag ailosod systemau ffermio, bydd yn caniata\u0301u i gynhyrchu bwyd, ffermio, coed, natur, tirweddau a chymunedau gwledig ffynnu."}, {"text_idx": "#000004", "text": "Dywedodd Rhun ap Iorwerth AS: \u201cMae hon yn ymgyrch bwysig dan arweiniad NFU Cymru i hyrwyddo plannu coed yng Nghymru. Roeddwn yn falch iawn o ymuno a\u0302 Brian Bown ar ei fferm ym Maenaddwyn heddiw i blannu\u2019r dderwen hardd hon. Mae\u2019n hanfodol, wrth i ni blannu mwy o goed er mwyn ein hamgylchedd, ein bod ni\u2019n gweithio\u2019n agos gyda ffermwyr i sicrhau y gall ein tir fod mor gynhyrchiol a\u0302 phosib a\u2019i ddefnyddio mor effeithiol a\u0302 phosib yn y frwydr yn erbyn newid yn yr hinsawdd. \u201d"}, {"text_idx": "#000005", "text": "Lansiodd NFU Cymru yr adroddiad #TyfuGydanGilydd ym mis Medi. Mae\u2019r ddogfen yn lasbrint sy\u2019n nodi\u2019r rhwystrau a\u2019r cyfleoedd sy\u2019n bodoli i gyflawni\u2019r amcanion hyn wrth ddiogelu cymunedau gwledig ffyniannus a sicrhau cynhyrchiad parhaus o fwyd fforddiadwy o ansawdd uchel yng Nghymru."}]